।।6.24।।इतश्च योगस्य कर्तव्यत्वमिति प्रतिजानीते  किञ्चेति। केन क्रमेण कर्तव्यत्वमित्यपेक्षायामाह  संकल्पेति। संकल्पः शोभनाध्यासः। सर्वानित्युक्त्वा पुनरशेषत इति पुनरुक्तिरित्याशङ्क्याह  निर्लेपेनेति। यथा शेषो न भवति तथा सर्वेषां कामानां शोभनाध्यासाधीनानां त्यागस्य योगानुष्ठानशेषत्ववद्विवेकयुक्तेन मनसा करणसमुदायस्य सर्वतो नियमनमपि तत्र शेषत्वेन कर्तव्यमित्याह  किञ्चेति।